Diari Oficial de la Generalitat Valenciana


Sumari del DOGV 8037, del 11-05-2017 (2017/3252)

Notificació de la sentència dictada en el procediment de guarda i custòdia número 835/2015.
-------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3252


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el procediment de guarda i custòdia número 835/2015. [2017/3252]  
Família, guarda, custòdia o aliments fill menor no matrimonial no consensuat 835/2015  
De: Andrés Felipe Calero Barona.  
Procuradora: Clara González Rodríguez.  
Contra: Ministeri Fiscal i Mary Luz Yepes Zapata.  
En aquest procediment, seguit a instàncies d'Andrés Felipe Calero Barona contra Ministeri Fiscal i Mary Luz Yepes Zapata, s'ha dictat la sentència que té l'encapçalament i la part dispositiva que, literalment, són com segueix:  
  
«Guarda i custòdia número 835/2015  
Jutjat de Primera Instància número 2 de Mislata.  
Sentència número 27/2017  
Mislata, 28 de febrer de 2017  
Julia María Mínguez Roca, magistrada jutgessa del Jutjat de Primera Instància i Instrucció número 2 de Mislata i partit, he vist aquestes actuacions de guarda i custòdia, seguides amb el número 835/2015, a instàncies d'Andrés Felipe Calero Barona, representat per la procuradora dels tribunals la senyora González Rodríguez i assistida del lletrat el senyor Bolívar Gil, contra Mary Luz Yepes Zapata, declarada en situació processal de rebel·lia, així mateix, intervé el Ministeri Fiscal, i dicte aquesta resolució:  
Dispositiva  
Estime la demanda interposada per Andrés Felipe Calero Barona contra Mary Luz Yepez Zapata en els termes següents:  
  
1. Atribuïsc a Andrés Felipe Calero Barona l'exercici exclusiu de la pàtria potestat sobres el seu fill, J. D. C. Y.  
2. Suspenc el règim de visites, estades i comunicacions entre el menor i la seua mare, Mary Luz Yepes Zapata.  
3. Pel que fa a la pensió d'aliments, Mary Luz Yepes Zapata abonarà a l'actor 180 euros mensuals, quantitat que ingressarà en el compte que designe l'actora els cinc primers dies de cada mes, quantitat que serà actualitzada anualment de conformitat amb l'índex de preus de consum. Les despeses extraordinàries les abonaran a mitges ambdós progenitors.  
  
Tot això sense pronunciaments en matèria de costes.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació davant d'aquest jutjat dins del termini de 20 dies, per a l'Audiència Provincial de València. El recurrent ha de justificar la constitució del dipòsit de 50 euros mitjançant la presentació per escrit del resguard d'ingrés en el compte d'aquest jutjat i en aquest expedient. En el resguard esmentat haurà d'indicar en el camp ?Concepte- del document indicat que es tracta d'un ?recurs, codi 02, tipus: civil apel·lació?. Si l'ingrés es fa mitjançant transferència bancària, el codi i tipus s'hauran d'indicar justament després d'especificar els 16 dígits (separat per un espai).  
Publicació. La pose jo, el secretari judicial, per a fer constar que la sentència anterior s'ha publicat en la forma que disposa l'article 212 de la Llei d'enjudiciament civil. En done fe.»  
I atés que la demandada, Mary Luz Yepes Zapata, es troba en parador desconegut, expedisc aquest edicte a fi que li valga de notificació de forma deguda.  
  
Mislata, 28 de febrer de 2017.- El secretari judicial: Juan Ramón Segovia Calvo.